Μπαρόκ ζωγραφική

[μικρογραφία|250px|[Καραβάτζο, *Η Κλήση του Αγίου Ματθαίου*, περ. 1599-1600, Παρεκκλήσι Κονταρέλλι, Σαν Λουίτζι ντέι Φραντσέζι, Ρώμη]]

Η **μπαρόκ** **ζωγραφική** συνδέεται με τη μπαρόκ καλλιτεχνική τεχνοτροπία που με αφετηρία την Ιταλία διαδόθηκε στην Ευρώπη μετά την Αναγέννηση, περίπου κατά τον 17ο και 18ο αιώνα και κυριάρχησε σε όλες τις μορφές της τέχνης, στην αρχιτεκτονική, τη γλυπτική, τη ζωγραφική, τη μουσική και τη λογοτεχνία.

Οι πιο διάσημοι μπαρόκ ζωγράφοι προέρχονται από την Ιταλία και τις Κάτω Χώρες, όπως ο Καραβάτζο και ο Ρούμπενς, αλλά και από άλλες ευρωπαϊκές χώρες όπως η Γαλλία και η Ισπανία.

Ο όρος «τέχνη του μπαρόκ» δεν είναι σύγχρονος με τον 17ο αιώνα: εμφανίστηκε αργότερα μεταξύ των κλασικιστών θεωρητικών της τέχνης και προέρχεται από την πορτογαλική λέξη barocco, που σημαίνει το ακανόνιστο και ασύμμετρο μαργαριτάρι και ως επίθετο χαρακτηρίζει το ασυνήθιστο, το παράδοξο ή το ασύμμετρο.

## Χαρακτηριστικά
[μικρογραφία|250px|''Η Αποθέωση των [Μέδικοι, οι άρχοντες της Φλωρεντίας|Μεδίκων* του [[Λούκα Τζορντάνο]] ([[Παλάτσο Μέντιτσι Ρικκάρντι|Παλάτσο Μέντιτσι]], [[Φλωρεντία]]): Η μπαρόκ τέχνη του Τζορντάνο εκφράζει όλη τη δύναμη της επιφανούς οικογένειας, τόσο από πολιτική όσο και από θρησκευτική άποψη.]]
Η μπαρόκ τέχνη συχνά ταυτίζεται με τον [[Απολυταρχία|Απολυταρχισμό]], την [[Αντιμεταρρύθμιση]] και την [[Καθολική Εκκλησία]], αλλά η ύπαρξη σημαντικής μπαρόκ τέχνης και αρχιτεκτονικής σε μη [[Απολυταρχία|απολυταρχικά]] και [[Προτεσταντισμός|προτεσταντικά]] κράτη σε όλη τη [[Δυτική Ευρώπη]] υπογραμμίζει τη ευρεία δημοτικότητά του.

Η ζωγραφική του μπαρόκ περιλαμβάνει ευρύτητα τεχνοτροπιών, καθώς τα σημαντικότερα έργα της περιόδου που άρχισε γύρω στο 1600 και συνεχίστηκε σε όλο τον 17ο αιώνα και μέχρι τις αρχές του 18ου αιώνα προσδιορίζονται σήμερα ως ζωγραφική μπαρόκ. Εισηγητές της τεχνοτροπίας ήταν ο [[Αννίμπαλε Καρράτσι]] και [[Καραβάτζο]] που εργάστηκαν στη [[Ρώμη]] και ανέπτυξαν αντίθετες τάσεις. Ο πρώτος δημιούργησε το κλασικιστικό ρεύμα και ο δεύτερος το νατουραλιστικό-ρεαλιστικό ρεύμα.

Στις πιο χαρακτηριστικές εκδηλώσεις της, η ζωγραφική του μπαρόκ χαρακτηρίζεται από την τάση για δραματική εντύπωση, την προτίμηση των διαγώνιων συνθέσεων, τα εφέ της προοπτικής και της οπτικής απάτης, τις διακυμάνσεις της φωτοσκίασης, το πλούσιο και βαθύ χρώμα. Στη μπαρόκ ζωγραφική οι μορφές βρίσκονται σε κίνηση, η έντονη έκφραση των προσώπων τους μεταδίδει τα συναισθήματα και η δράση συντελείται τη στιγμή της απεικόνισης. Οι ζωγράφοι του μπαρόκ προσεγγίζουν γενικά καλλιτεχνικά θέματα που αντλούνται από βιβλικούς ή μυθολογικούς θρύλους και ιστορίες. Ωστόσο, αν και η θρησκευτική ζωγραφική, η ιστορική ζωγραφική, οι αλληγορίες και οι προσωπογραφίες θεωρούνται τα πιο ευγενή θέματα, τα [[Τοπιογραφία|τοπία]] και οι [[Ρωπογραφία|σκηνές καθημερινής ζωής]] είναι επίσης ευρέως διαδεδομένα. Η τέχνη του μπαρόκ είχε σκοπό να προκαλέσει συναισθήματα και πάθος σε αντίθεση προς τον ήρεμο ορθολογισμό της [[Αναγεννησιακή τέχνη|αναγεννησιακής τέχνης]].

Μεταξύ των σημαντικότερων ζωγράφων της περιόδου του [[μπαρόκ]] είναι ο [[Ντιέγο Βελάθκεθ|Βελάσκουεθ]], ο [[Καραβάτζο]], ο [[Ρέμπραντ]], ο [[Πέτερ Πάουλ Ρούμπενς|Ρούμπενς]], ο [[Νικολά Πουσέν|Πουσέν]] και ο [[Γιοχάνες Βερμέερ|Βερμέερ]]. Ο Καραβάτζο είναι κληρονόμος της ουμανιστικής ζωγραφικής της Αναγέννησης. Η ρεαλιστική του προσέγγιση της ανθρώπινης μορφής, δραματικά φωτισμένη σε σκοτεινό φόντο, συγκλόνισε τους συγχρόνους του και άνοιξε ένα νέο κεφάλαιο στην ιστορία της ζωγραφικής. Η μπαρόκ ζωγραφική συχνά δραματοποιεί σκηνές χρησιμοποιώντας εφέ φωτός [[Κιαροσκούρο|κιάρο-σκούρο]], χαρακτηριστικό των έργων των [[Ρέμπραντ]], [[Γιοχάνες Βερμέερ|Βερμέερ]], [[Αδελφοί Λε Ναιν|Λε Ναιν]] και [[Ζωρζ ντε Λα Τουρ|Λα Τουρ]]. Ο [[Φλάνδρα|Φλαμανδός]] ζωγράφος [[Άντονι βαν Ντάικ]] ανέπτυξε ένα χαριτωμένο αλλά επιβλητικό στυλ πορτρέτου, χαρακτηριστικό της [[Φλαμανδική ζωγραφική μπαρόκ|Φλαμανδικής ζωγραφικής μπαρόκ]].

== Η τέχνη του μπαρόκ ως έκφραση εξουσίας ==
[[Αρχείο:Peter Paul Rubens - Descent from the cross (1617).jpg|μικρογραφία|377x377εσ|*Κάθοδος από τον Σταυρό,* [[Πέτερ Πάουλ Ρούμπενς|Ρούμπενς]], περ.1616, Μουσείο Καλών Τεχνών της [[Λιλ]].]]
Η [[Σύνοδος του Τρέντο]] (1545-1563), κατά την οποία η [[Καθολική Εκκλησία|Ρωμαιοκαθολική Εκκλησία]] έθεσε τις βάσεις της [[Αντιμεταρρύθμιση]]ς, ενθάρρυνε την καλλιτεχνική δημιουργία ως υποστηρικτικό έργο αλλά και ως εργαλείο «διδασκαλίας». Η Σύνοδος επέβαλε ότι τα έργα πρέπει να απεικονίζουν το δόγμα χωρίς να το προδίδουν, αναγνωρίζοντας τη χρησιμότητα των εικονογραφικών αναπαραστάσεων. Έτσι, η τέχνη της εποχής εστιάζει στους [[Άγιος|αγίους]], στην [[Παναγία]] και σε γνωστά επεισόδια από τη [[Αγία Γραφή|Βίβλο]], αποτελώντας την έκφραση της θρησκευτικής δύναμης, και στην προκειμένη περίπτωση της ρωμαιοκαθολικής εξουσίας. Σε πλήρη αντίθεση με την προτεσταντική προσέγγιση της θρησκευτικότητας, η [[Αντιμεταρρύθμιση]] της [[Καθολική Εκκλησία|Καθολικής Εκκλησίας]] πρότεινε μια λειτουργία με πανηγυρική θεατρικότητα που έπρεπε να εκφράζεται μέσω όλων των καλλιτεχνικών μορφών και ιδιαίτερα της [[γλυπτική]]ς, της [[αρχιτεκτονική]]ς και της [[ζωγραφική]]ς. Ο ρόλος της ζωγραφικής, ειδικότερα, συνίστατο ως υποστηρικτικός των δύο άλλων καλλιτεχνικών μορφών.

Αυτή η αντίληψη του ρόλου της ιερής τέχνης θεωρείται από πολλούς ιστορικούς τέχνης ως ένα από τα στοιχεία που οδήγησαν στις καινοτομίες του [[Καραβάτζο|Καραβάτζιο]] και των αδελφών [[Αννίμπαλε Καρράτσι]] και [[Αγκοστίνο Καρράτσι]] που εργάστηκαν στη Ρώμη, και συχνά ανταγωνίζονταν για παραγγελίες έργων, γύρω στο 1600. Η [[Ρώμη]] άλλωστε την εποχή εκείνη κατακλύζονταν από οικοδομικό και καλλιτεχνικό οργασμό: περισσότερες από τις μισές εκκλησίες της πόλης αναστηλώθηκαν, τροποποιήθηκαν ή διακοσμήθηκαν εκ νέου μεταξύ 1560 και 1660.

Έτσι, η τέχνη του μπαρόκ αρχικά αναπτύχθηκε στη [[Ρώμη]], σύντομα όμως εξαπλώθηκε σε όλη την Ευρώπη, ειδικά στις πόλεις και, καθώς ανταποκρίνονταν στην τάση για πολυτέλεια, υιοθετήθηκε κυρίως από βασιλικές και πριγκιπικές οικογένειες που το έβλεπαν ως ευκαιρία να επιδείξουν όλη τη μεγαλοπρέπεια της τάξης τους. Αυτή η τέχνη λοιπόν αποτελεί μια έκφραση της ιδέας της εξουσίας, τόσο της πολιτικής όσο και της θρησκευτικής.

== Εθνικές παραλλαγές ==
[[Αρχείο:Rembrandt_van_Rijn-De_Nachtwacht-1642.jpg|μικρογραφία|250px|[[Ρέμπραντ]], *Η νυχτερινή περίπολος*, π. 1642, [[Άμστερνταμ]], [[Ρέικσμουζεουμ]]]]
Με αφετηρία την Ιταλία, η μπαρόκ ζωγραφική διαδόθηκε στο μεγαλύτερο μέρος της [[Κεντρική Ευρώπη|Κεντρικής Ευρώπης]], όπου υιοθέτησαν την τεχνοτροπία προσαρμόζοντάς την στα δικά τους πολιτισμικά ερεθίσματα και χαρακτηριστικά.

Η ευημερία της [[Προτεσταντισμός|προτεσταντικής]] [[Ολλανδική Δημοκρατία|Ολλανδικής Δημοκρατίας]] του 17ου αιώνα οδήγησε σε μια τεράστια παραγωγή έργων από πολλούς ζωγράφους που ήταν ως επί το πλείστον εξαιρετικά εξειδικευμένοι και ζωγράφιζαν κυρίως [[Ρωπογραφία|σκηνές της καθημερινής ζωής]], [[Τοπιογραφία|τοπία]], [[Θαλασσογραφία (ζωγραφική)|θαλασσογραφίες]], [[Νεκρή φύση|νεκρές φύσεις]], [[Προσωπογραφία|πορτρέτα]]. Τα τεχνικά πρότυπα ήταν πολύ υψηλά και η [[Ζωγραφική της ολλανδικής Χρυσής Εποχής]] του 17ου αιώνα απομακρύνθηκε από τα θρησκευτικά και ιστορικά θέματα, τυπικά της τέχνης του μπαρόκ, και δημιούργησε το νέο ρεπερτόριο θεμάτων που άσκησε μεγάλη επιρροή μέχρι την άφιξη του [[Μοντερνισμός|Μοντερνισμού]]. Ενώ η μπαρόκ φύση των έργων του [[Ρέμπραντ]] είναι ξεκάθαρη, ο όρος χρησιμοποιείται λιγότερο για τον [[Γιοχάνες Βερμέερ|Βερμέερ]] και πολλούς άλλους Ολλανδούς καλλιτέχνες.

Με παραπλήσια χαρακτηριστικά αναπτύχθηκε και η [[Φλαμανδική ζωγραφική μπαρόκ]] αν και οι [[Πέτερ Πάουλ Ρούμπενς]], [[Άντονι βαν Ντάικ]] και [[Γιάκομπ Γιόρντενς]] βρίσκονται πιο κοντά στην εξιδανίκευση και την αγάπη για το μεγαλείο που χαρακτηρίζει τα έργα μπαρόκ.

Στη [[Γαλλία]], όπου ο τελευταίος 17ος αιώνας θεωρείται ως χρυσή εποχή για τη ζωγραφική, ο [[Σιμόν Βουέ]] επηρεασμένος από το μπαρόκ κατά τη μαθητεία του στην [[Ιταλία]], κατά την επιστροφή του, εισήγαγε την τεχνοτροπία και την προσάρμοσε στις γαλλικές προτιμήσεις αναπτύσσοντας έναν συνδυασμό μεταξύ των υπερβολών του μπαρόκ και του [[Κλασικισμός|κλασικισμού]]. Δύο από τους σημαντικότερους Γάλλους μπαρόκ ζωγράφους, ο [[Νικολά Πουσέν]] και ο [[Κλωντ Λορραίν]], εργάστηκαν στη [[Ρώμη]], όπου εκπαίδευσαν πολλούς συμπατριώτες τους.

== Αξιόλογοι ζωγράφοι του μπαρόκ ==
[[Αρχείο:Orazio_Gentileschi_002.jpg|μικρογραφία|250x250εσ|[[Οράτσιο Τζεντιλέσκι]], *Ο Ιωσήφ και η σύζυγος του Ποτιφάρ,* μεταξύ 1626 και 1630]]
*'Ολλανδοί**: [[Ρέμπραντ]] (1606-1669), [[Φρανς Χαλς]] (1582-1666), [[Γιάκομπ φαν Ράουσντελ]] (1629 -1682), [[Γιοχάνες Βερμέερ]] (1632-1675), [[Γιαν Στέιν]] (1626-1679), [[Χέραρντ τερ Μπορχ]] (1617-1681), [[Άντριεν Μπράουβερ]] (1605-1638), [[Χέντρικ τερ Μπρούγκεν]] (1588-1629), [[Χέρριτ φαν Χόντχορστ]] (1592–1656)

**Ισπανοί**: Φρανσίσκο Ριμπάλτα (1565-1628), [[Χοσέ ντε Ριμπέρα]] (1591-1652), [[Φρανθίσκο ντε Θουρμπαράν]] (1598-1664), [[Ντιέγο Βελάθκεθ]] (1599-1660), [[Αλόνσο Κάνο]] (1601-1666), [[Μπαρτολομέ Εστέμπαν Μουρίγιο]] (1617-1682), [[Χουάν Ντε Βαλντές Λεάλ]] (1622-1690)
[[Αρχείο:Las_Meninas,_by_Diego_Velázquez,_from_Prado_in_Google_Earth.jpg|μικρογραφία|288x288εσ|[[Ντιέγο Βελάθκεθ]], ''[[Λας Μενίνας]], 1656-1657,'' Μαδρίτη, [[Μουσείο του Πράδο|Πράδο]]]]
**Φλαμανδοί:** [[Πέτερ Πάουλ Ρούμπενς]] (1577-1640), [[Άντονι βαν Ντάικ]] (1599-1641), [[Γιάκομπ Γιόρντενς]] (1593-1678), [[Γιαν Μπρίγκελ ο πρεσβύτερος]] (1568 - 1625),[[Φρανς Σνάιντερς]] (1579-1657), [[Ντάβιντ Τένιερς ο νεότερος]] (1610-1690)

**Γάλλοι:** [[Βαλεντέν ντε Μπουλόνι]] (1591–1632), [[Τροφίμ Μπιγκό]] (1579-1650), [[Αβραάμ Μπος]] (1604-1676), [[Φιλίπ ντε Σαμπέν]] (1602–1674), [[Λωράν ντε Λα Ιρ]] (1606–1656), [[Ζωρζ ντε Λα Τουρ]] (1590-1652), [[Σαρλ Λε Μπρεν]] (1619–1690), οι [[αδελφοί Λε Ναιν]], [[Εστάς Λε Συέρ]] (1617–1655), [[Κλωντ Λορραίν]] (1600-1682), [[Πιέρ Μινιάρ]] (1612–1695), [[Υασίντ Ριγκώ]] (1659-1743), [[Νικολά Πουσέν]] (1594–1665), [[Σιμόν Βουέ]] (1590–1649)

**Ιταλοί:** [[Πιέτρο ντα Κορτόνα]] (1596-1669), [[Τζαν Λορέντσο Μπερνίνι]] (1598-1680), Σιμόνε Κανταρίνι (1612-1648), [[Καραβάτζο]] (1571-1610), [[Γκουερτσίνο]] (1591-1666), [[Αννίμπαλε Καρράτσι]] (1560-1609) και τα αδέρφια του [[Αγκοστίνο Καρράτσι]] και [[Λουντοβίκο Καρράτσι]], [[Οράτσιο Τζεντιλέσκι]] (1563-1639), [[Αρτεμίζια Τζεντιλέσκι]] (1592-1652 / 53), [[Ντομενικίνο]] (1581-1641), [[Σαλβατόρ Ρόζα]] (1615-1673), [[Ελιζαμπέτα Σιράνι]] (1638-1665), [[Τζοβάννι Λανφράνκο]] (1582-1647), [[Λούκα Τζορντάνο]] (1634-1705)

**Γερμανοί**: [[Γιόχαν Λις]], (περ. 1590 ή 1597 - περ. 1630)

**Τσέχοι:** [[Βάτσλαβ Χόλλαρ]] (1607–1677), [[Κάρελ Σκρέτα]] (1610–1674), [[Πετρ Μπραντλ]] (1668–1735)

**Ούγγροι**: [[Γιαν Κουπέτσκυ]] (1667-1740), [[Άνταμ Μανιόκι]] (1673-1757)

**Πολωνοί**:  [[Γέζι Σιεμιγκινόφσκι-Ελέουτερ]] (1660 - 1711) 

**Πορτογάλοι:*' Ζοζέφα ντε Όβιδος (1630-1684)

== Επιλογή έργων ==
<gallery widths="220" heights="220" perrow="4">
Αρχείο:Annibale Carracci - Pietà with Sts Francis and Mary Magdalen - WGA4443.jpg|[[Αννίμπαλε Καρράτσι]], *Πιετά* με τον Άγιο Φραγκίσκο και τη Μαρία Μαγδαληνή, περ. 1602
Αρχείο:Georges de La Tour - The Magdalen with the Smoking Flame - Google Art Project.jpg|[[Ζωρζ ντε Λα Τουρ]], *Η Μαγδαληνή με το κερί* , 1640, [[Λος Άντζελες]]
Αρχείο:Anthonis van Dyck 004.jpg|[[Άντονι βαν Ντάικ]], *Στέφανος εξ ακανθών*, περ. 1620
Αρχείο:Jan Vermeer - The Art of Painting - Google Art Project.jpg|[[Γιοχάνες Βερμέερ|Γιοχάνες Βερμέε]]<nowiki/>ρ, *Η Τέχνη της Ζωγραφικής*, 1666–68, Βιέννη, Μουσείο Ιστορίας της Τέχνης
Αρχείο:José de Ribera 054.jpg|[[Χοσέ ντε Ριμπέρα]], *Το μαρτύριο του Αγίου Φιλίππου*, 1639, [[Μαδρίτη]], [[Μουσείο του Πράδο|Πράδο]], περ. 1639
Αρχείο:Claude Lorrain 008.jpg|[[Κλωντ Λορραίν]], *Η Επιβίβαση της Βασίλισσας του Σαβά*,1648, [[Εθνική Πινακοθήκη Λονδίνου|Εθνική Πινακοθήκη, Λονδίνο]]
Αρχείο:Judit decapitando a Holofernes, por Artemisia Gentileschi.jpg|[[Αρτεμίζια Τζεντιλέσκι]], *Η Ιουδίθ σφάζει τον Ολοφέρνη*, 1614-1620, [[Ουφίτσι]], [[Φλωρεντία]]
Αρχείο:Michelangelo Caravaggio 025.jpg|[[Καραβάτζο]]*, Η ανάπαυση κατά τη φυγή στην Αίγυπτο*, περ. 1596-1597, Πινακοθήκη Ντόρια Παμφίλι, [[Ρώμη]]
Αρχείο:Vouet-Psyché-Lyon.jpg|[[Σιμόν Βουέ]], *Έρως και Ψυχή*, 1626-1629
Αρχείο:The Childhood of Zeus (Louvre) by Jakob Jordaens.jpg|[[Γιάκομπ Γιόρντενς]], *Ο μικρός Δίας τρέφεται από την Αμάλθεια*, 1630-35
Αρχείο:Jan BRUEGHEL I - Baño de Ninfas (Las ninfas de Diana regresando de la pesca) - Google Art ProjectFXD.jpg|[[Γιαν Μπρίγκελ ο πρεσβύτερος]], *Μπάνιο των Νυμφών*
Αρχείο:Gatehouse with Saint Peter delivered-David Teniers the Younger-MBA Lyon A110-IMG 0413.jpg|[[Ντάβιντ Τένιερς ο νεότερος]], *Φυλάκιο φρουράς με την απελευθέρωση του Αγίου Πέτρου'', 1630-40, Λυών, Μουσείο Καλών Τεχνών


## Παραπομπές



Κατηγορία:Μπαρόκ
Κατηγορία:Ιστορία της ζωγραφικής